PÁLYÁZATI KIÍRÁS

ÖNKORMÁNYZAT TULAJDONÁBAN LÉVŐ PILISVÖRÖSVÁR 4525/10 HRSZ-Ú INGATLANON LÉVŐ FÖLDRÉSZLET BÉRLETI JOGÁNAK ELNYERÉSÉRE 
 a Pilisvörösvár Város Önkormányzata Képviselő-testületének 156/2026. (X.22.) Kt. sz. számú határozata alapján.


	Cím
	Limitár
	Ingatlan műszaki jellemzői

	Pilisvörösvár, 4525/10 hrsz.
	nettó 2.700 Ft/m2/hó + Áfa
	Pilisvörösvár belterület 4525/10 hrsz., kivett tó. 
Közüzemi szolgáltatás: víz és áram biztosított.
Bérelhető terület nagysága maximum: 100 m2.
A bérelhető terület természetben a Városliget sétány mentén, a Pilisvörösvári Horgász Egyesület halőrháza mellett található. 



A bérleti jogviszony főbb feltételei:
· A Pilisvörösvár 4525/10 hrsz. alatti ingatlan maximum 100 m2 nagyságú területe bérelhető a mellékelt helyszínrajzon bejelölt területen.
· A bérleti díjon felül bérlő köteles fizetni a közüzemi díjakat, az ingatlanrész karbantartásával és használatával járó egyéb költségeket.
· Bérlő feladata a vendéglátó egység (büfé) telepítése.
· A bérelt területen nem folytatható: 
· zajos vagy környezetet zavaró tevékenység,
· olyan tevékenység, mely a környező lakóingatlanok nyugalmát zavarja
· Az esti nyitva tartás hétköznap maximum 20.00 óráig, hétvégén maximum 22.00 óráig lehetséges.
· Határozott idejű bérleti jogviszony 1 évre, mely a felek kölcsönös elégedettsége esetén hosszabbítható.
· Egy évben maximum 4 hónapra (a téli időszakban) kérhető a bérleti díj 50%-os csökkentése.
· Leendő bérlő köteles 3 havi kauciót megfizetni az Önkormányzat felé.

A pályázatban fel kell tüntetni:
· A területen végezni kívánt tevékenység pontos leírását.

Pályázati (ajánlati) biztosíték:
· A pályázaton való részvétel feltétele 100.000 Ft pályázati biztosíték befizetése  Pilisvörösvár Város Önkormányzata OTP Banknál vezetett letéti számlájára (számlaszám: 11784009-15730129-06530000).
· A biztosítékot a pályázat benyújtásának határidejéig be kell fizetni az Önkormányzat fenti bankszámlájára.
· Nyertes pályázó esetében a biztosíték beszámításra kerül a kaucióba.
· A nem nyertes pályázók részére a biztosíték a pályázati határidő lejártát követő 15 napon belül visszafizetésre kerül.
· Amennyiben a nyertes pályázó nem köti meg a bérleti szerződést, a biztosítékot elveszti.

Pályázati feltételek: 
· [bookmark: _Hlk101777045]Bármely természetes- vagy jogi személy, gazdasági társaság pályázhat, akinek nincs köztartozása és/vagy a Pilisvörösvár Város Önkormányzata felé tartozása.
· A pályázatot kiíró fenntartja azon jogát, hogy a pályázat során ajánlatot tett egyik ajánlattevővel se kössön szerződést, ily módon a pályázatot – akár indoklás nélkül is – eredménytelennek minősítse. 
· A terület bérleti jogát az szerzi meg, aki a pályázati kiírás feltételeinek megfelel, a minimálárhoz képest a legmagasabb vételi árat ajánlja meg és befizette az ajánlati biztosítékot.
· Amennyiben azonos összeggel kerül benyújtásra több pályázat, és azok ajánlata a legkedvezőbb, akkor a Képviselő-testület felhatalmazásával az Előkészítő és Bíráló Bizottság előtt írásban újbóli ajánlatot tehetnek az azonos ajánlatot adók mindaddig, amíg nem lesz egy kedvező ajánlat.
· Az limitárnál alacsonyabb összegű ajánlat érvénytelen.
· Az első pályázó visszalépése esetén az önkormányzat nem köt szerződést a második legjobb ajánlatot adó pályázóval, hanem új pályázatot ír ki.
· A pályázatot zárt borítékban vagy elektronikusan kell benyújtani.

Pályázati nyomtatvány ingyenes, átvehető személyesen a Polgármesteri Hivatal Ügyfélszolgálati Irodájában vagy elektronikusan letölthető a városi honlapról: https://pilisvorosvar.hu/varoshaza/lakossagi-ugyintezes/letoltheto-dokumentumok 

A pályázat benyújtásának módja:

1. Papír alapon: ZÁRT BORÍTÉKBAN!

A borítékra rá kell írni:
„Pályázat a Pilisvörösvár 4525/10 helyrajzi számú ingatlanon vendéglátóipari egység létesítése céljából földterület bérletére” 

A zárt borítékra a jeligén kívül semmi egyéb, a pályázó azonosítására alkalmas szöveg nem írható rá!

- postai úton – postacím: Pilisvörösvári Polgármesteri Hivatal, 2085 Pilisvörösvár, Fő tér 1.

-személyesen Polgármesteri Hivatal Ügyfélszolgálati irodájában

2. Elektronikus úton:  ajanlat370@pilisvorosvar.hu  zárt e-mail címre küldve.




A benyújtott pályázatnak tartalmaznia kell az alábbiakat:
· kitöltött és aláírt jelentkezési lap
· pályázati biztosíték befizetésének igazolása	

A pályázat beérkezésének határideje:

[bookmark: _Hlk175903473]2026. október 30. napjától - 2026. november 30. napján 10 óráig 

A lezárt borítékokat és a zárt e-mail fiókra érkező pályázatokat kizárólag az Előkészítő és Bíráló Bizottság bonthatja fel.
A bontásra 2026. november 30. 11.00 órakor kerül sor.
A bontás eredményéről minden pályázót írásban értesítünk az Előkészítő és Bíráló Bizottság döntését követően.

A pályázat érvénytelenné nyilvánítása:

A Kiíró eredménytelenné nyilvánítja a pályázati eljárást, ha a pályázati eljárás során nem nyújtottak be érvényes pályázatot.

A pályázó a pályázatát a pályázati eljárás bármely szakaszában írásban tett nyilatkozatával visszavonhatja.

A Kiíró fenntartja magának a jogot, hogy érvényes pályázat mellett is visszavonja az adott ingatlanra kiírt pályázatot, és egyik ajánlattevővel sem köt szerződést.

Az Önkormányzat, mint adatkezelő kezeli az Ön által rendelkezésre bocsátott adatát abból a célból, hogy a nyertes pályázóval szerződést tudjon kötni. Az adatkezelés ideje: a pályázat lezárása. A kezelt adatok köre: kizárólag a pályázathoz, illetve a szerződés megkötéséhez szükséges adatok. Az adatkezelés jogalapja: GDPR Rendelet 6. cikk (1) bek. b) pontja.

A pályázattal kapcsolatban további információt a Polgármesteri Hivatal Műszaki Osztályán ügyfélfogadási időben (hétfő: 8.00 – 12.00 óráig, szerdán: 8.00 – 12.00 és 13.00 – 17.00 óráig) lehet kérni.


Pilisvörösvár, 2026. október 28.



									Dr. Fetter Ádám
									  polgármester




PÁLYÁZATI JELENTKEZÉSI LAP
a Pilisvörösvár, 4525/10 hrsz-ú ingatlanon lévő földrészlet bérleti jogának elnyerésére



Ajánlati ár: …………………………….. Ft, 


azaz …………………………………………………………………………………………. forint/m2/hó + Áfa



Ajánlatot adó adatai:


	
	NÉV
	ANYJA  NEVE
	LAKCÍM, TEL.SZÁM, E-MAIL CÍM

	1.
	



	
	

	2.
	



	
	



Hozzájárulásomat adom, hogy a Pilisvörösvári Polgármesteri Hivatal az általam megadott személyes adataimat a GDPR rendelet 6. cikk (1) bek. b) pontja alapján kezelje.




Pilisvörösvár, 2026. …………………………………………..






………………………………………………		
Aláírás

2

